Diari Oficial de la Generalitat Valenciana


Sumari del DOGV 5246, del 26-04-2006 (2006/3997)

Notificació a María Consuelo Cañizares Pérez. Judici ordinari número 962/2002.
------------------------------------------------------------------------------

### Dades del document

Número de DOGV
:   5246

Data del DOGV
:   26-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3997


Organisme emissor
:   Jutjat de Primera Instància Número 1 d'Elx

Tipus de document
:   Anunci

Notificació a María Consuelo Cañizares Pérez. Judici ordinari número 962/2002. [2006/A3997]  
Procediment: judici ordinari 962/2002.  
Part demandant: El Corte Inglés, SA.  
Part demandada: María Consuelo Cañizares Pérez.  
En el judici referit, s'ha dictat la resolució que, literalment, és com és diu tot seguit:  
«Sentència número 179/2005  
Elx, 30 de setembre de 2005  
Agustín Valero Maciá, magistrat jutge titular del Jutjat de Primera Instància número 1 d'Elx, ha vist les presents actuacions de judici ordinari promogudes per la procuradora Evangelina Torres Carreño, en nom i representació d'El Corte Inglés, SA, sota la direcció lletrada de José Ramón López de Rodas, contra María Consuelo Cañizares Pérez, declarada en rebel·lia, i ha dictat, en nom de sa majestat el rei, la present sentència d'acord amb els següents  
Antecedents de fet:  
1. Les presents actuacions es van incoar en virtut de la demanda repartida a este Jutjat, presentada per l'esmentat procurador de la part actora, per la qual va promoure el judici ordinari contra la part que ja s'ha identificat adés; en la demanda, després d'al·legar els fets i fonaments de drets que va estimar pertinents, va suplicar una sentència mitjançant la qual es condemnara la demandada a pagar 4.620,63 euros, interessos i costes.  
2. Una vegada admesa a tràmit la demanda, es va citar la part demandada a fi que, dins del termini i en la forma oportuna, compareguera i contestara, però no ho va efectuar, i per tant va ser declarada en rebel·lia.  
3. Després de convocar l'audiència prèvia, va comparéixer l'actora per a ratificar-ne la petició inicial i sol·licitar la recepció del plet a prova.  
4. Una vegada rebut el plet a prova, es va proposar la documental, i per això, d'acord amb l'article 429.8 de la LEC, les actuacions van quedar vistes per a sentència.  
5. En la tramitació d'este procediment s'han observat les prescripcions legals.  
Fonaments de dret  
1. Compareix la part actora, qui manifesta que, com a conseqüència de l'impagament dels càrrecs bancaris de venciment 31 d'agost de 2001 al 31 de juliol de 2002, derivats del contracte de reconeixement i novació de deute subscrit el dia 30 de juny de 2001, amb Financiera El Corte Inglés EFC, SA, deu al seu mandant 1.295,88 euros, així com 1.187,89 corresponents als càrrecs dels venciments de 31 d'agost de 2002 al 30 de juny de 2003, fent ús de la facultat inclosa en l'estipulació E) del contracte, que l'autoritza a donar per vençuts els terminis pendents en cas que no es pague qualsevol d'ells.  
Així mateix, com a conseqüència de l'impagament dels càrrecs bancaris amb venciments 31 d'agost i 31 d'octubre de 2001 al 30 de setembre de 2002, derivat d'un segon contracte subscrit el 7 de juliol de 2001, deu 1.262,69 euros, més 874,17, fent ús de la facultat establida en la clàusula E) ja esmentada.  
2. Cal recordar, en primer lloc, que l'article 496 de la LEC, estableix expressament que la rebel·lia del demandat no implica sotmetiment ni admissió dels fets de la demanda, de manera que continua pesant sobre l'actor la càrrega de provar els fets constitutius de la seua pretensió (article 217 LEC).  
Atés el que s'ha dit, atesa la prova efectuada consistent en els documents de reconeixement de deute i citació a termini subscrits per la demandada, aportats com a documents 2 a 5 de la demanda, resulten acreditats els fets constitutius de la pretensió de l'actor, en els termes exposats en el fonament anterior, i tot això sense que la part demandada haja acreditat fets impeditius, extintius o excloents de la pretensió exercida de contrari.  
Conseqüentment, i d'acord amb els articles 1.089, 1.091, 1.740 i següents, tots ells del Codi Civil, pertoca condemnar la demandada a pagar 4.620,63 euros, més l'interés pactat des de cada venciment impagat (article 1.108 CC).  
3. D'acord amb l'article 394 LEC, s'imposen les costes a la part demandada.  
Vistos els preceptes indicats i la resta d'aplicació general i pertinent.  
Decisió  
Estime íntegrament la demanda interposada per la procuradora Evangelina Torres Carreño, en nom i representació d'El Corte Inglés, SA, contra María Consuelo Cañizares Pérez, i condemne la demandada a pagar 4.620,63 euros, més l'interés de demora pactat computat des de cada un dels venciments.  
S'imposen les costes a la part demandada.  
Notifiqueu a les parts la present cèdula, fent-los saber que no és ferma, i que pertoca un recurs d'apel·lació que caldrà preparar davant d'este Jutjat en el termini de cinc dies.  
Esta és la meua sentència que, definitivament jutjant en primera instància, pronuncie, mane i firme.  
Diligència. El magistrat jutge que subscriu l'anterior sentència, la va donar en el dia de hui, i es va procedir tot seguit a notificar-la a les parts. En done fe.»  
Atés que es desconeix el domicili o residència actuals de la part demandada, mitjançant la provisió de data 21 de març de 2006 el jutge, de conformitat amb el que estableix l'article 497.2a de la Llei 1/2000, d'Enjudiciament Civil, ha acordat la publicació del present edicte per a dur a terme la diligència de notificació.  
Elx (Alacant), 21 de març de 2006.. El secretari judicial: Wenceslao Plaza Carrero.